Amazoninis skunsas
Amazoninis skunsas (Conepatus semistriatus) – skunkinių (Mephitidae) šeimos gyvūnas. Paplitęs Centrinėje ir Pietų Amerikoje (nuo pietų Meksikos iki šiaurės Peru ir rytų Brazilijos). Sveria ~1600 g, kūnas ~570 mm ilgio. Būdingos ilgos letenos, plati nosis. Gyvena įvairiuose biomuose: džiunglėse, krūmynuose, kalnų pašlaitėse, uolynuose. Tai naktinis gyvūnas, vienišius. Minta bestuburiais, mažais gyvūnais, vaisiais.